# 3.1. Recomendacións de uso

# Orientacións e recomendacións de uso

## Recursos materiais necesarios

Este REA está deseñado para poder ser realizado con medios tecnolóxicos, xa que aporta diversas actividades interactivas adaptadas a todo o alumnado.

En principio están deseñadas para poder traballar con ordenadores de forma individual e grupos de 3 persoas.

Neste REA inclúense tódolos materiais necesarios para o seu desenvolvemento tanto para o alumnado como para o profesorado. No material inclúense plantillas en dous formatos:

Editables (.odt e .odp): teñen como finalidade que o profesorado poida adaptar as actividades e tamén que o alumnado poida utilizalas para realizar os exercicios de forma directa.
Formato .pdf: teñen como finalidade que se poidan imprimir e proxectar sen alteración no seu estilo.

Todas as actividades descargables do REA do alumnado, tanto editables coma non, levan ao seu carón o enlace para poder ser descargados nos formatos indicados.

Materiais para as actividades manipulativas.

Diferentes documentos para o seguimento das actividades: tarxetas, fichas prácticas, carnés, pósteres,..

## Proposta de agrupamentos para actividades grupais

O tipo de agrupamento nas actividades grupais máis recomendado é o de 3 persoas por equipo de forma que poidan adoitar o rol de comandante, piloto e especialista e irse rotando eses roles.

Os distintos grupos tamén se reunirán ao final para organizar o Museo Espacial.

## Produtos finais

O produto final consiste na creación dun Museo Espacial nun espazo do colexio que o resto da Comunidade Educativa poida visitar e interactuar.

Antes do reto final realizarán tarefas intermedias, necesarias para encarar con éxito o produto final:

- Completar unha tarxeta identificativa de astronauta.
- Sinalar puntos cardinais na aula.
- Crear un plano da aula do alumnado ou calquera outra do centro.
- Deseñar un mapa do tesouro.
- Debuxar unha rosa dos ventos no chan do colexio.
- Crear un planetario.
- Argallar unha presentación sobre un planeta en distintos formatos como poden ser vídeo, audio...
- Descubrir as profesións STEAM e a recoller información sobre distintos persoeiros significativos.

## Enfoque multinivel do reto

Nas actividades previas, que mais tarde formarán parte do Museo Espacial, desenvólvense tres niveis de dificultade, denominados nivel especialista, nivel piloto e nivel comandante.

Todas elas están pensadas para que todo o alumnado sexa participe da creación e desenvolvemento, e algunhas teñen a posibilidade de crearse en distintos formatos.

Inclúense unha serie de recursos variados adaptados a diferentes niveis, para que o alumnado poida escoller.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)