# 1. Descrición xeral

# Un robot no Universo

Este REA ( Recurso Educativo Aberto) desenvólvese nas unidades 1 e 2 da área de Ciencias Sociais, segundo o modelo de programación PROENS. O alumnado familiarizarase cos distintos corpos celestes que conforman o universo e aprenderá a diferencialos dacordo ás súas características. Ademais traballará os conceptos de lonxitude e latitude coa fin de localizar puntos na superficie terrestre utilizando as coordenadas xeográficas.

Tamén entenderá o concepto de fuso horario e as horas que hai nos distintos puntos da Terra. Así mesmo coñecerá como é a vida dos astronautas nas estacións espaciais e que son as profesións STEAM. Aprenderá a usar mapas e planos e creará un museo con todos os retos que fagan durante as fases do REA.

O reto será a creación dun Museo Espacial nun espazo do colexio.

As metas de aprendizaxe son:

-Empregar recursos dixitais de acordo coas necesidades do contexto educativo de forma segura e eficiente, buscando información, comunicándose e traballando de forma individual, en equipo ou en rede.

-Formular preguntas e realizar predicións razoadas sobre o medio natural, social ou cultural, mostrando e mantendo a curiosidade.

-Buscar, seleccionar e contrastar información, de diferentes fontes seguras e fiables, empregando os criterios de fiabilidade das fontes, adquirindo léxico científico básico, utilizándoa en investigacións relacionadas co medio natural, social e cultural.

-Realizar experimentos guiados, empregando diferentes técnicas de indagación e modelos, empregando de forma segura os instrumentos e dispositivos apropiados, realizando observacións e medicións precisas e rexistrándoas correctamente.

-Participar con actitude emprendededora na procura, contraste e avaliación de propostas para afrontar problemas ecosociais, buscar solucións e actuar para a súa resolución, a partir da análise crítica das causas e consecuencias da intervención humana na contorna.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)